Gražina Imbrasienė

Gražina Imbrasienė (g. 1950 m. birželio 10 d. Šiaulėnuose, Radviliškio raj.) – teisininkė, Lietuvos politinė bei visuomenės veikėja.

Biografija 

Mokėsi Švenčionėlių internatinėje vidurinėje mokykloje. 1977 m. baigė Vilniaus universiteto Teisės fakultetą.

1977–1996 m. LR valstybės kontrolės juriskonsultė, LR finansų ministerijos Juridinio skyriaus viršininkė, Lietuvos bankų asociacijos juriskonsultė. 1996–2000 m. Seimo narė (Teisės ir teisėtvarkos komiteto pirmininkė), nuo 2000 iki 2005 m. Vaiko teisių apsaugos kontrolierė, 2005–2012 m. Specialiųjų tyrimų tarnybos direktoriaus patarėjas teisės klausimais, Personalo departamento specialistė. 2012–2017 m. Vyriausiosios tarnybinės etikos komisijos narė.

Išnašos 

Seimo nariai
LRS Teisės ir teisėtvarkos komiteto pirmininkai
Lietuvos viešojo administravimo teisininkai
Juriskonsultai
Viešųjų finansų teisininkai